ועדת הכספים, כנסת 23, פרוטוקול מספר 197, 2020-12-07 12:30

משה גפני: הצעת קביעת חברת כביש חוצה ישראל בע"מ כ"גוף אחר" – סעיפים 22(2ב) ו-22א לפקודת הקרקעות (רכישה לצרכי ציבור), 1943.

שירן יעקב: אנחנו באים אליכם לעניין פרויקט הרכבת הקלה במטרופולין חיפה.

שירן יעקב: הוועדה כבר דנה בעבר בפרויקט הזה, רק שזה היה לעניין תכנית אחרת.

שירן יעקב: יש תכניות נוספות שלגביהן הוועדה לא נתנה את האישור של חוצה ישראל כ"גוף אחר".

שירן יעקב: חוצה ישראל היא חברה ממשלתית, היא זרוע ביצוע של הממשלה, וזה בדומה לנתיבי איילון.

שירן יעקב: בהחלטת ממשלה 1838 הוחלט שהחברה תופקד מטעם המדינה על קידום הפרויקט הזה.

עוזי אמיתי: קיבלנו את הפרויקט הזה מחברת "יפה נוף".

עוזי אמיתי: ברגע שעשינו זום לתכניות מפורטות, התברר שאנחנו צריכים השלמות נדרשות כדי להשלים את תוואי הפרויקט לציבור.

עוזי אמיתי: מדובר בשטחים בהיקף של 122 דונם.

עוזי אמיתי: הקרקעות ברובן הן קרקעות מדינה.

עוזי אמיתי: מה שאנחנו מבקשים כרגע זה שתאשרו לנו לקדם את ההפקעה מכוח תכניות קיימות.

משה גפני: זה הדיון שקיימנו על הרכבת הקלה.

משה גפני: קביעת חברת כביש חוצה ישראל בע"מ כ"גוף אחר" – סעיפים 22(2ב) ו-22א לפקודת הקרקעות (רכישה לצרכי ציבור).

משה גפני: מי בעד אישור הקביעה, ירים את ידו.

משה גפני: מי נגד, מי נמנע?

משה גפני: בעד – רוב

משה גפני: נמנעים – 1

משה גפני: מיקי לוי נמנע.

משה גפני: קביעת חברת כביש חוצה ישראל כ"גוף אחר" אושרה.